Psihologul Jean Twenge i-a descris pe mileniali cu termenul „Generația Eu” în cartea sa din 2006 "Generation Me: Why Today’s Young Americans Are More Confident, Assertive, Entitled—and More Miserable Than Ever Before", actualizată în 2014. În 2013, revista "Time" a publicat un cover story intitulat "Millennials: The Me Me Me Generation" ("Milenialii: Generația Eu Eu Eu"). "Newsweek" a folosit termenul de "Generația 9/11" pentru a se referi la tinerii care aveau vârste cuprinse între 10 și 20 de ani în timpul atacurilor teroriste din 11 septembrie 2001. Prima referire la „Generația 9/11” a fost făcută în cover story-ul din numărul din 12 noiembrie 2001 al revistei "Newsweek". Nume alternative propuse pentru acest grup sunt "Generația Noi", "Generația Globală", "Generația Următoare" și "Generația Net".